recursal/SuperWikiNEXT-32B huggingface dataset:
வர்ஜூஸ் செய்ய பச்சை திராட்சை பறித்தல். *டாகுயினம் சானிடாடிஸ்* (1474). பாரிஸ், பிரான்சின் தேசிய நூலகம்
**வர்ஜூஸ்** (*Verjuice*) என்பது பழுக்காத திராட்சை, நண்டு-ஆப்பிள்கள் அல்லது மற்ற​ புளிப்புப் பழங்களை அழுத்தி தயாரிக்கப்படும் அதிக அமிலத்தன்மை கொண்ட சாறு ஆகும். சில நேரங்களில் எலுமிச்சை அல்லது சிவந்த பழச்சாறு, மூலிகைகள் அல்லது நறுமணப்பொருள் சுவையை மாற்றும். இடைக்காலத்தில், இது மேற்கு ஐரோப்பா முழுவதும் சுவைச்சாறுகளில் ஒரு மூலப்பொருளாக, ஒரு சுவையூட்டியாக அல்லது தயாரிப்புகளில் பூச்சுகளை நீக்கவும் பரவலாகப் பயன்படுத்தப்பட்டது. தென் அமெரிக்க நாடுகளில் இது இன்னும் அதிகமாக​ பயன்படுத்தப்படுகிறது.

நவீன சமையல்காரர்கள் பழப்பச்சடி அலங்காரங்களில் மதுவை பச்சடியுடன் பரிமாறும் போது அமில மூலப்பொருளாக வர்ஜூஸைப் பயன்படுத்துகின்றனர். ஏனெனில் இது மது, காடி அல்லது எலுமிச்சை சாறு போன்றவற்றுடன் "போட்டியிடாமல்" ஒப்பிடக்கூடிய புளிப்பு சுவை கூறுகளை வழங்குகின்றது.

வர்ஜூசிற்கு மத்தியகாலப் பிரெஞ்சு மொழியில் "பச்சை சாறி' என்று பொருள். அராபிய​ மொழியில் "ஹுஸ்ரூம் (حصرم)" என்று அழைக்கபட்டது: மேலும் இது சிரிய மற்றும் லெபனான் உணவு வகைகளில் அதிகம் பயன்படுத்தப்படுகிறது.

நவீன மறுமலர்ச்சி
----------------

ஆத்திரேலிய ​ சமையல்காரரான​ மகீ பியர் 1984 இல் வணிக ரீதியான தயாரிப்பைத் தொடங்கியபோது வர்ஜூஸைப் பிரபலப்படுத்தத் தொடங்கினார்.

மேற்கோள்கள்
-----------

1. ↑  *Oxford English Dictionary*, 2nd ed. (1989)
2. ↑  "Reviving a peasant tradition: Maggie Beer has resurrected verjuice", pp. 16–17, Food and Wine supplement, *The Canberra Times*, 22 February 2012
3. ↑  Maggie's Verjuice Cookbook பரணிடப்பட்டது 2020-05-06 at the வந்தவழி இயந்திரம், Maggie Beer, Lantern, *The Canberra Times* Cuisine, 21 February 2012
**சிறார் கூர்நோக்கு இல்லம்** (Juvenile Care Home) என்பது இந்தியாவில் 18 வயதிற்கு உட்பட்ட சிறார்கள் செய்யும் பல்வேறு குற்றச் செயல்களுக்காக .மாவட்ட சிறார் கூர்நோக்கு இல்லத்தில் தங்க வைக்கப்பட்டு, வருங்காலங்களில் தீயவழிகளில் மனத்தைச் செலுத்தாமல், நல்வழியில் மனத்தைச் செலுத்த பயிற்சி தரப்படுகிறது. கூர்நோக்கு இல்லங்களில், சிறார்களுக்கு உணவு, உடை, இருப்பிடம் மற்றும் கல்வி வழங்கப்படுகிறது. மாவட்டங்களில் உள்ள சிறார் கூர்நோக்கு இல்லங்கள் மாநில மற்றும் மத்திய அரசுகளின் நிதிகள் மூலம், மாநில அரசுகளின் சமூகப் பாதுகாப்புத் துறையின் கீழ் செயல்படும் மாவட்ட குழந்தைகள் நலக்குழு (District Child Protection Unit) மற்றும் இளைஞர் நீதிக் குழுமத்தின் (Juvenile Justice Board) வாயிலாகச் செயல்படுத்தப்படுகிறது. 

கோவை மாவட்ட சிறை மீண்டோர் நலவாழ்வு சங்கத்தினரால், கோவை நகரத்தில் சிறார் கூர்நோக்கு இல்லம் 1938 முதல் செயல்படுகிறது.

கூர்நோக்கு இல்லத்தில் உள்ள சிறார்களின் வயது 18க்கு மேற்பட்டால், அவர்களின் குற்றச்செயலுக்கு ஏற்ப, மாவட்ட இளைஞர் நீதிக் குழுமத்தின் பரிந்துரைகளின் அடிப்படையில் சிறைச்சாலைகளில் அடைக்கப்படுவர்..

மேற்கோள்கள்
-----------

1. ↑
2. ↑
3. ↑
4. ↑   THE JUVENILE JUSTICE (CARE AND PROTECTION OF CHILDREN) BILL, 2014

வெளி இணைப்புகள்
---------------

* THE JUVENILE JUSTICE (CARE AND PROTECTION OF CHILDREN) ACT, 2000 (Act No. 56 of 2000)
* சிறார் நீதி சட்டத்திருத்த மசோதா
* 87 வயது பாட்டியை கற்பழித்து சக்கர நாற்காலி மூலம் உலவவிட்ட 15 வயது சிறுவனுக்கு 30 ஆண்டு சிறை பரணிடப்பட்டது 2015-03-14 at the வந்தவழி இயந்திரம்
* மதுரை கூர்நோக்கு இல்ல சம்பவம்: 12 சிறார்கள் மீது வழக்கு
* சிறார் கூர்நோக்கு இல்லத்திலிருந்து தப்பியவர்களில் 14 பேர் சிக்கினர்
* மதுரை கூர்நோக்கு இல்லத்திலிருந்து 7 சிறார்கள் தப்பியோட்டம்
* பரணிடப்பட்டது 2016-03-04 at the வந்தவழி இயந்திரம்
* கற்பழிப்பு-கொலை வழக்கில் சிறுவர்கள்: சிறுவர் சீர்திருத்த சட்டத்தை திருத்தியமைக்க அரசுக்கு உச்சநீதிமன்றம் யோசனை பரணிடப்பட்டது 2015-04-10 at the வந்தவழி இயந்திரம்
* இந்திய தண்டனை சட்டத்தின் கீழ் இளம் சிறார்களை விசாரிக்கலாம்: சட்ட திருத்தத்துக்கு மத்திய மந்திரிசபை ஒப்புதல் பரணிடப்பட்டது 2015-04-27 at the வந்தவழி இயந்திரம்
* 10 வயது சிறுவனுக்கு கைவிலங்கு: போலீசாரின் காட்டுமிராண்டித்தனத்துக்கு சமூக ஆர்வலர்கள் கடும் எதிர்ப்பு
[*தொடர்பிழந்த இணைப்பு*]
**கே. ஆர். மீரா** (பிறப்பு 19 பிப்ரவரி 1970) என்பவர் புகழ் பெற்ற மலையாள எழுத்தாளர் ஆவார். இவர் எழுதிய ’ஆவே மரிய’ என்ற மலையாளச் சிறுகதை 2009-ஆம் ஆண்டு ’கேரள சாகித்ய அகாதமி விருது’ பெற்றது.. நான்கு சின்னத்திரை தொடர்களுக்குத் திரைக்கதை எழுதியுள்ள கே. ஆர். மீரா தேசிய விருது பெற்ற ’ஒரே கடல்’ என்ற திரைப்படத்திற்கும் திரைக்கதை எழுதியுள்ளார்.

வாழ்க்கைக் குறிப்பு
-------------------

கே. ஆர். மீரா 1970-ஆம் ஆண்டு பிப்ரவரி மாதம் 19-ம் தேதி கேரளாவின் கொல்லம் மாவட்டத்திலுள்ள சாஸ்தாம்கோட்டை என்னும் ஊரில் பிறந்தார். இவருடைய பெற்றோா் இராமச்சந்திரன் பிள்ளை மற்றும் அம்ரிதா குமாரி ஆவர். தமிழ்நாட்டில் திண்டுக்கல், காந்தி கிராமக் கல்லூரியில் தகவல்தெடா்பு ஆங்கிலத்தில் முதுகலை பட்டம் பெற்றார். மலையாள மனோரமாவில் ஊடகவியலாளராகப் பணியாற்றி வந்த கே.ஆர். மீரா, பிறகு எழுத்தில் கூடுதல் கவனம் செலுத்துவதற்காக அந்த பதவியைப் பணித்துறப்பு செய்தார்.

இவர் 2001 ஆம் ஆண்டில் புனைகதை எழுதுவதத் தொடங்கினார். 2002 ஆம் ஆண்டில் வெளியான இவரது சிறுகதைகள் சிறுகதை தொகுப்பாக "ஆர்மாயு நாரராம்பு" என்ற தலைப்பில் வெளியிடப்பட்டது. அப்போதிலிருந்து இவர் சிறுகதைகள், ஐந்து புதினங்கள் மற்றும் இரண்டு குழந்தைகளுக்கான புத்தகங்களை வெளியிட்டுள்ளார். இவருடைய ஆரம்ப கால புதினங்களில் மராட்டியம் மருண் மருண் நன், மீரா சாதுவு, நெத்ரோன்மலன், யாதசீனி சுவிஷேஷம் ஆகியவை அடங்கும். இவரது புதினமான "ஆரச்சார்" (2012) மலையாள மொழியில் மொழிபெயர்க்கபட்ட சிறந்த இலக்கிய படைப்புகளில் ஒன்றாக கருதப்படுகிறது. ஜே. தேவிகா என்பவர் அதை "தி ஹாங் வோமன்" என்ற தலைப்பில் ஆங்கில மொழியில் மொழிபெயர்த்தாா். இப்புதினமானது 38000 பிரதிகளை (ஜனவரி 2015 வரை) விற்றுள்ளது. முதன்முதலாக "மாத்யம் வீக்லி" பத்திரிகையில் தொடராக வெளியிடப்பட்டது, 2012 இல் டி.சி. புக்ஸ் அதை புத்தகமாக வெளியிட்டது. நான்கு தொலைக்காட்சித் தொடா்களுக்கு திரைக்கதை எழுதியுள்ளார். "ஓரே கடல்"என்ற படத்துக்கு திரைக்கதை எழுதியுள்ளார். இதற்கு தேசிய திரைப்பட விருதை பெற்றாா். மீரா தனது கணவர் எம்.எஸ்.எஸ் உடன் கோட்டையத்தில் வசிக்கின்றாா். இவரது கணவா் மலையாள மனோரமாவில் பத்திரிகையாளராக பணிபுரிகிறார். அவர்களது ஒரே மகள் ஸ்ருதி ஆவாா்.

இவரது சிறுகதைகளுள் பல தமிழில் கே. வி. ஷைலஜா என்பவரால் மொழிபெயர்க்கப்பட்டு வம்சி புக்ஸ் நிறுவனத்தாரால் வெளியிடப்பட்டுள்ளது..

தென்னிந்திய மொழிகளில் சமகால எழுத்தாளர்களின் சிறுகதைகள் இடம்பெற்ற தொகுப்பில் இவர் 
எழுதிய  சிறுகதை இடம்பெற்றுள்ளது.

விருதுகள்
---------

* கேரள சாகித்ய அகாதமி விருது (2013)
* அங்கணம் விருது
* லலிதாம்பிகா அந்தர்ஜனம் விருது
* பி.யூ.சி.எல். விருது
* சொவ்வர பரமேசுவரன் விருது
* ஒட்டக்குழல் விருது (2013)
* வயலார் விருது (2014)
* கேந்திர சாஹிதி அகாடமி விருது (2015)

மேற்கோள்கள்
-----------

1. ↑  "சாகித்திய அகாதமி விருதுகள் அறிவிப்பு". 2012-11-08 அன்று மூலம் பரணிடப்பட்டது. 2012-11-19 அன்று பார்க்கப்பட்டது.
2. ↑  கெ.ஆர். மீராவின் சிறுதகைதள் தமிழில்
3. ↑  செய்திகளின் நாற்றம்
**சௌத்ரி தேவிலால்** (Chaudhary Devi Lal) (பிறப்பு: 25 செப்டம்பர் 1915 – இறப்பு: 6 ஏப்பிரல் 2001) சாட் சமூகத்தை சார்ந்த இந்திய அரசியல்வாதி. அரியானா மாநில முதல்வராக 1977-1979 மற்றும் 1987-1989 ஆகிய காலகட்டத்தில் இரு முறை பணியாற்றியவர். மேலும் வி. பி. சிங் மற்றும் சந்திரசேகர் பிரதமர்களாக இருந்தபோது, இந்திய அரசின் துணைப் பிரதமராக 1989-1991ஆம் ஆண்டு முடிய செயல்பட்டவர்.

அரசியல்
-------

1958 இல் அரியானாவைப் பஞ்சாப் மாநிலத்திலிருந்து பிரித்து புதிய மாநிலத்தைத் தோற்றுவிக்க முக்கியப் பங்கு வகித்தவர்.

1971 ஆம் ஆண்டில் இந்திய தேசிய காங்கிரஸ் கட்சியிலிருந்து வெளியேறி, 1974இல் சிர்சா சட்டமன்றத் தொகுதியில் போட்டியிட்டு வென்றார்.

இந்திரா காந்தியின் நெருக்கடி நிலை காலத்தில், மிசா சட்டத்தில் கைதாகி 19 மாதங்கள் சிறையில் இருந்தவர்.

1977இல் ஜனதா கட்சியில் இணைந்து, அரியானா சட்டமன்ற தேர்தலில் வெற்றி பெற்று மாநில முதல்வர் ஆனார்.

1987இல் லோக் தளம் எனும் மாநில கட்சியைத் தோற்றுவித்து, அரியானாவின் 90 சட்டமன்றத் தொகுதிகளில் 85 தொகுதிகளில் இவரது லோக் தள கூட்டணி வெற்றி பெற்று இரண்டாம் முறையாக அரியானா மாநில முதல்வர் ஆனார்.

1989இல் இந்திய நாடாளுமன்ற தேர்தலில் சிகார் மற்றும் ரோத்தக் நாடாளுமன்றத் தொகுதிகளில் வென்றார். அந்த தேர்தலில் ராஜிவ் காந்திக்கு மாற்றாக காங்கிரசுக்கு எதிர் அணியினர் வி. பி. சிங்கையே **தூய்மையான** மாற்று பிரதம வேட்பாளராக முன்னிருத்தி இருந்த போதிலும் டிசம்பர் 1, 1989 அன்று வி.பி.சிங் நாடாளமன்றத்தின் நடு அவையில் தேவிலாலை பிரதமர் பதவிக்கு பரிந்துரைத்தார். ஆனால் அரியானாவின் ஜாட் தலைவரான இவர் பிரதமர் பதவியை ஏற்கனவே முயற்சி செய்து தோல்வி அடைந்தால் மறுத்து வி.பி.சிங்கையே பிரதமர் பதவிக்கு பரிந்துரைத்தார். ஆனால் **ஜனதா தளத்தின்** கட்சிக்குள்ளயே வி.பி.சிங்கின் பிரதமர் பதவிக்கு போட்டியாளராக விளங்கிய தேவிலாலின் நெருங்கிய நண்பரான சந்திரசேகர்க்கு பிரதமர் பதவியை தர மறுத்ததை பல கட்சியினருக்கு நடுவே ஆச்சரியத்ததை ஏற்படுத்தியது. அவர் காங்கிரசில் பல பதவிகளில் நேர்மையாக செயல்பட்டு வந்த ராஜீவ் காந்தியின் அரசின் மீது பல ஊழல் குற்றச்சாட்டுகளை கண்டுபிடித்து எதிர்த்த அமைச்சர் **வி. பி. சிங்கை** பிரதமருக்கான தகுதியுடைய வேட்பாளராக அறிவித்துவிட்டு நாடாளமன்ற கூட்டத்திலிருந்து வெளியேறிய தேவி லால் அமைச்சரவையில் துணை பிரதமராக பங்கு பெற்றார். இவரது மகன் ஓம்பிரகாஷ் சௌதாலா அரியானா மாநில முதல்வராக இருந்த போது, 1998இல் இந்திய நாடாளுமன்ற மாநிலங்களவை உறுப்பினரானார்..

மேற்கோள்கள்
-----------

1. ↑  Singh, Raj Pal (1988). *Devi Lal, the man of the masses*. Veenu Printers and Publications. பக். 3. .
2. ↑  "காப்பகப்படுத்தப்பட்ட நகல்". 2014-10-10 அன்று மூலம் பரணிடப்பட்டது. 2014-12-17 அன்று பார்க்கப்பட்டது.

வெளி இணைப்புகள்
---------------

* இந்தியத் தேசிய லோக் தளம் கட்சியின் இணையதளம் பரணிடப்பட்டது 2014-12-17 at the வந்தவழி இயந்திரம்
**சம்ஜவுதா விரைவுத் தொடருந்து** (Samjhauta Express) என்பது இந்தியா மற்றும் பாகிஸ்தான் நாடுகளிலுள்ள இரு நகரங்களுக்கிடையே இயக்கப்படும் தொடருந்து சேவையாகும். சிம்லா ஒப்பந்தத்தின் பயனாக 1976 ஆம் ஆண்டு ஜூலை 22 அன்று இந்த சேவை தொடங்கப்பட்டது. அப்போது இந்தியாவில் பஞ்சாப்பின் அமிர்தசரஸ் மற்றும் பாகிஸ்தானில் லாகூர் நகரங்களுக்கிடையே 42 கி.மீ. தொலைவிற்கு இயக்கப்பட்டது. 1980களில் கலிஸ்தான் இயக்கத்தின் அச்சுறுத்தல் காரணமாகச் சேவையை இந்திய எல்லைக்கு அருகாமையிலுள்ள அடாரியுடன் நிறுத்தப்பட்டது. தொடக்கத்தில் தினசரி சேவையாக இருந்தாலும் 1994 ஆம் ஆண்டு முதல் வாரம் இரு முறை செவ்வாய் மற்றும் வெள்ளி போன்ற நாட்களில் மட்டுமே இயக்கப்படுகின்றது.

2007 குண்டுவெடிப்புகள்
----------------------

18 பிப்ரவரி 2007 அன்று அதிகாலையில் இந்த விரைவு வண்டி பானிபட் அருகே சென்று கொண்டிருந்த போது, வெடித்த குண்டுகளால் 70 பேர் கொல்லப்பட்டனர் மற்றும் பலர் படுகாயம் அடைந்தனர்.

மேற்கோள்கள்
-----------

தில்லி சந்திப்பு தொடருந்து நிலையம்
அமிர்தசரஸ் தொடருந்து நிலையம்
லாகூர் தொடருந்து நிலையம்

1. ↑  "Archived copy". 21 பிப்ரவரி 2007 அன்று மூலம் பரணிடப்பட்டது. 19 பிப்ரவரி 2007 அன்று பார்க்கப்பட்டது.CS1 maint: archived copy as title (link)
2. ↑  Zee News - Passengers recount horror on blast-hit train
3. ↑  "Direct hand of Aseemanand in Samjhauta blasts: NIA". *Hindustan Times*. 30 திசம்பர் 2010. 22 ஜனவரி 2011 அன்று மூலம் பரணிடப்பட்டது. 5 பிப்ரவரி 2012 அன்று பார்க்கப்பட்டது.
**அத்திலாந்திக் சாசனம்** (*Atlantic Charter*) என்பது 14 ஆகத்து 1941 அன்று வெளியிடப்பட்ட ஒரு அறிக்கையாகும். இதில் இரண்டாம் உலகப் போருக்குப் பிறகாக உலகத்தில் அமெரிக்க மற்றும் பிரிட்டன் சில இலக்குகளை நிர்ணயித்தது. பின்னர் அத்திலாந்திக் சாசனம் சாசனம் என்று அழைக்கப்பட்ட கூட்டு அறிக்கை, போருக்குப் பிந்தைய உலகத்திற்கான அமெரிக்கா மற்றும் ஐக்கிய இராச்சியத்தின் நோக்கங்களை பின்வருமாறு கோடிட்டுக் காட்டியது; நாட்டுச் சார்பாகவோ பிற நிலையிலோ இரு நாடுகளும் தங்கள் நலம் பேணுவதில்லை, நாட்டு ஆட்சிக்குரிய மாற்றங்களை மக்கள் விருப்பத்துடன் செய்தல், மக்களின் உரிமைகளை மதிப்பது; அவர்கள் விரும்பும் அரசாங்கத்தை அமைப்பது; உரிமைகள் பறிக்கப்பட்ட நாடுகளுக்குத் தன்னாட்சி உரிமையும் முழு ஆட்சி உரிமையும் அளித்தல் அல்லது பெறுமாறு செய்தல். ﻿எல்லா நாடுகளும், ஒத்த நிலையில், தங்கள் பொருள் வளத்திற்குரிய மூலப் பொருள்களைப் பெறுவதற்கும்; வாணிபத்தை நடத்துவதற்குரிய வழிவகைகளை மேற்கொள்ள முயற்சி செய்தல். பொருளாதாரத் துறையில் எல்லா நாடுகளுக்கிடையில் நிறைந்த தொடர்பு இருத்தல். இதனால் உழைப்பு நிலை உயரவும், பொருளாதார முன்னேற்றம் ஏற்படவும், சமூகப் பாதுகாப்பு உண்டாகவும் வழியுண்டு. நாஜி கொடுமை அழிந்தபின் எல்லா நாடுகளில்லும் மக்கள் பாதுகாப்புடன் வாழ்தல். தங்கு தடையின்றி எல்லோரும் திரைகடல் ஓடுவது. விரிந்த, நிலையான சமூகப் பாதுகாப்பை நிறுவும் முயற்சியைத் தள்ளி வைத்தல்; அமைதி கருதிப் போர்க் கருவிகளைக் குறைத்தல் அல்லது படைக் குறைப்பு செய்தல். சாசனத்தின் ஆதரவாளர்கள் 1 சனவரி 1942 அன்று ஒன்றிணைந்த நாடுகள் அவையின் பிரகடனத்தில் கையெழுத்திட்டனர். இது நவீன ஐக்கிய நாடுகள் அவைக்கு அடிப்படையாக இருந்தது.

இந்த சாசனம் போருக்குப் பிறகு பல பன்னாட்டு ஒப்பந்தங்கள் மற்றும் நிகழ்வுகளுக்கு ஊக்கமளித்தது. பிரித்தானியப் பேரரசை அகற்றுவது, நேட்டோவின் உருவாக்கம் மற்றும் கட்டண வீதங்கள் மற்றும் வணிகம் தொடர்பான பொது ஒப்பந்தம் அனைத்தும் அத்திலாந்திக் சாசனம் சாசனத்திலிருந்து பெறப்பட்டவையே. 2021 ஆம் ஆண்டில், "புதிய அத்திலாந்திக் சாசனம் சாசனம் "என்ற பெயரில் அமெரிக்க குடியரசு தலைவர் ஜோ பைடன் மற்றும் பிரித்தானிய தலைமை அமைச்சர் போரிஸ் ஜான்சன் ஆகியோர் கார்ன்வாலில் நடந்த முதல் சந்திப்பில் கையெழுத்திட்டனர்.

குறிப்புகள்
-----------

1. ↑  "Biden, Johnson sign new Atlantic Charter on trade, defense amid Covid recovery". *NBC News* (ஆங்கிலம்). 10 June 2021 அன்று பார்க்கப்பட்டது.
**துணைப்படைத் திட்டம்** (*Subsidiary alliance*) என்பது **பிரித்தானிய கிழக்கிந்திய நிறுவனம்**, இந்திய அரசர்களின் ஆட்சி அதிகாரத்தை குறைக்கவும் மற்றும் எளிதில் அவர்களது இராச்சியங்களைக் கைப்பற்றக்கூடிய அளவிற்கு அமைத்த ஒரு திட்டமாகும். இத்திட்டத்தை பிரித்தானிய ஆளுநராக 1798 முதல் 1805 வரை பதவியில் இருந்த வெல்லசுலி பிரபு கொண்டு வந்தார்.

இத்திட்டத்தின்படி அரசர்கள் அனைவரும் கிழக்கிந்தியக் கம்பனியின் இராணுவப் படையை தனது நாட்டின் பாதுகாப்பிற்கான படையாக வைத்துக்கொள்ள வேண்டும் மற்றும் அவர்கள் தங்களுக்கென்று படைகள் ஏதும் வைத்துக்கொள்ளக் கூடாது மற்றுமிவர்கள் இப்படைக்காக வரி மற்றும் பணத்தைக் கெம்பனியினரிடம் செலுத்த வேண்டும் இல்லையேல் அவர்கள் தங்களது ஆட்சிப்பகுதியில் குறிப்பிட்ட இடத்தை அவர்களிடம் அபராதமாக ஒப்படைக்க வேண்டும். இத்திட்டத்தின் மூலம் பிரித்தானியர்கள் பாரதத்தின் பல இடங்களை எளிதில் கைப்பற்றினர்.

இதனையும் காண்க
--------------

* இந்தியாவில் கம்பெனி ஆட்சி

மேற்கோள்கள்
-----------

* George Bruce Malleson: *An Historical Sketch of the Native States of India in Subsidiary Alliance with the British Government*, Longmans, Green, and co. 1875, ISBN 1-4021-8451-4
* Edward Ingram: *Empire-Building and Empire-Builders: twelve studies*, Routledge, 1995, ISBN 0-7146-4612-1
**சிறப்பு வான்சேவை** (ஸ்பெஷல் ஏர் சர்விஸ்; *Special Air Service*; SAS) ஐக்கிய இராச்சியத்தின் படைப்பிரிவுகளில் ஒன்று. இது அதிரடித் தாக்குதலில் ஈடுபடும் சிறப்பு படைப்பிரிவாகும். போர்க்காலத்தில் எதிரிப் பகுதிகளில் நாச வேலைகளில் ஈடுபடுதல், திடீர்த் தாக்குதல்களை நடத்துதல் போன்ற செயல்களிலும் அமைதிக் காலத்தில் தீவிரவாதிகளை படுகொலை செய்தல், பிணைக்கைதிகளை விடுவித்தல் போன்ற செயல்களிலும் ஈடுபடுகிறது. இரண்டாம் உலகப் போரின் போது உருவாக்கப் பட்ட இந்தப் படைப்பிரிவு பல உலக நாடுகளின் சிறப்புப் படைப்பிரிவுகளுக்கு முன்மாதிரியாக அமைந்துள்ளது. 

1941ம் ஆண்டு வடக்கு ஆப்பிரிக்கா போர்முனையில் நாசி ஜெர்மனியின் கட்டுப்பாட்டிலிருந்த பகுதிகளில் திடீர்த் தாக்குதல்களை நடத்தி குழப்பம் விளைவிக்க இப்பிரிவு உருவாக்கப் பட்டது. இப்பிரிவின் படைகள் கமாண்டோ படை வீரகளைப் போன்றே சாதாரண படைவீரர்களைப் போல செயல்படுவதில்லை. நேரடித் தாக்குதல்களில் ஈடுபடுவதில்லை. பிற படைப்பிரிவுகளின் வீரர்களே இதில் சேர்த்துக்கொள்ளப் படுகிறார்கள். மிகக் கடுமையான பயிற்சிகள் இவர்களுக்கு அளிக்கப்படுகின்றன. போர்காலத்தில் நாச வேலைகளிலும் அமைதிக்காலத்தில் தீவிரவாத எதிர்ப்பு நடவடிக்கைகளிலும் இவர்கள் ஈடுபடுகின்றனர். இரண்டாம் உலகப் போருக்கு பல ஆண்டுகளுக்கு பின்வரை இப்படைப்பிரிவு பரவலாக அறியப்படவில்லை. மிக இரகசியமாகவே செயல்பட்டு வந்தது. 1980ல் லண்டனில் உள்ள ஈரானியத் தூதரகத்தை தீவிரவாதிகள் தாக்கிக் கைப்பற்றிய போது இப்படைப்பிரிவினர் தூதரகக் கட்டிடத்தின் மீது அதிரடியாகத் தாக்குதல் நடத்தி தீவிரவாதிகளைக் கொன்று பிணைக்கைதிகளை விடுவித்தனர். இந்த நிகழ்வுக்குப் பின்னரே இப்படைப்பிரிவு மக்களிடையே பரவலாக அறியப்பட்டது. 

சிறப்பு வான்சேவையில் மூன்று பிரிவுகள் உள்ளன. அவை தரைப்படையின் 22வது சிறப்பு வான்சேவை ரெஜிமண்ட், 21வது சிறப்பு வான்சேவை ரெஜிமண்ட் மற்றும் ஊர்க்காவல் படையின் (Territorial army) 23வது சிறப்பு வான்சேவை ரெஜிமண்ட். இப்படைப்பிரிவைப் போன்றே கடல் பகுதிகளிலும், கப்பல்களிலும் தாக்குதல் நடத்த [சிறப்பு படகுசேவை]] (Special Boat Service) என்ற படைப்பிரிவும் ஐக்கிய இராச்சியத்தில் உள்ளது.

மேற்கோள்கள்
-----------

1. ↑  Shortt & McBride, p.16
2. ↑  Shortt & McBride,p.18
3. ↑  "UK Defence Statistics 2009". Defence Analytical Services Agency. 18 மே 2013 அன்று மூலம் பரணிடப்பட்டது. 26 March 2010 அன்று பார்க்கப்பட்டது.
4. ↑  Ryan, p.216
5. ↑  Moreton, Cole (11 November 2007). "Lord Guthrie: 'Tony's General' turns defence into an attack". London: The Independent.. பார்த்த நாள்: 18 March 2010.
**பைரோசு தஸ்தூர்** (**Firoz Dastur**) (30 செப்டம்பர் 1919 - 9 மே 2008) மேலும் பெரோசு தஸ்தூர் என்றும் அழைக்கப்படும் இவர் ஓர் இந்தியத் திரைப்பட நடிகரும், இந்திய பாரம்பரிய இசையில் கிரானா கரானாவில் (பாடும் பாணி) குரலிசைக் கலைஞருமாவார்.

தொழில்
------

1930களில் இந்தியத் திரையுலகில் பணியாற்றிய தஸ்தூர், 'வாடியா மூவிடோன்' தயாரித்த சில படங்களிலும் பிற தயாரிப்புகளிலும் நடித்தார். 1933 ஆம் ஆண்டில், ஜே. பி. ஹெச். வாடியாவின் கீழ் வாடியா மூவிடோன் அதன் முதல் பேசும் திரைப்படத்தை வெளியிட்டபோது, *லால்-இ-யமான்* என்றப் படத்தில் குழந்தை நடிகராக பாடல்களை பாடினார். ஆனாலும் இந்திய பாரம்பரிய இசையே இவரது முதல் விருப்பமாக இருந்தது.

இவர் சவாய் கந்தர்வனின் சீடராக இருந்தார். கந்தர்வனின் மற்ற சீடர்களான பீம்சென் ஜோஷி மற்றும் கங்குபாய் ஹங்கல், ஆகியோருடன் 80களின் பிற்பகுதியில் சவாய் கந்தர்வ இசை விழாவில் பல ஆண்டுகளாக ஒரு வழக்கமான கலைஞராக இருந்தார்.

தஸ்தூரின் இசை அப்துல் கரீம் கானின் பாணிக்கு மிக நெருக்கமாக இருந்தது. இவர் பல மாணவர்களுக்கு இசை கற்றுக் கொடுத்தார்.

இறப்பு
------

தஸ்தூர் 2008 மே மாதம் மும்பையில் தனது 89 வயதில் சிலகாலம் நோய்வாய்பட்டு இறந்தார்.

நூலியல்
-------

* Homi Rogers (1993). *Feroz Dastur: Striking the Right Note*. Trustees of the Parsi Punchayet Funds and Properties. .

குறிப்புகள்
-----------

1. ↑  Gulzar; Govind Nihalani; Saibal Chatterjee (2003). *Encyclopaedia Of Hindi Cinema*. Popular Prakashan. பக். 46. பன்னாட்டுத் தரப்புத்தக எண்:978-81-7991-066-5.. பார்த்த நாள்: 20 July 2013.
2. ↑  "Tribute to a Maestro: Sawai Gandharva". ITC Sangeet Research Academy. 20 July 2013 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Feroze Dastur
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
| மற்றவை | 
* Europeana

 |
**சிறப்புப் பெயரகராதி** என்பது தமிழ் சிறப்புப் பெயர்களுக்கான அகராதி ஆகும். இதை கருப்பகிளர் சு. அ. இராமசாமிப் புலவர் அவர்கள் ஆக்கி உள்ளார். இது சிறப்புப் பெயர் பற்றிய துறை அகராதி என்பதால், இதில் இடம்பெறும் பெயர்கள் பலவற்றுக்கான விரிவான பொருள்கள் தரப்பட்டுள்ளன. நூலாசிரிரயர் சங்க இலக்கியம் முதல் பத்தொன்பதாம் நூற்றாண்டு நூல்கள் வரை ஆழ்ந்து படித்து இந்த அகராதியை உருவாக்கியிருக்கிறார்.

நூல் வரலாறு
-----------

இச்சிறப்புப் பெயரகராதிக்கு முன்னோடியாக, 1902 இல் யாழ்ப்பாணம் ஆ. முத்துத்தம்பிப்பிள்ளை சிறப்புச் சொற்களைத் திரட்டி அபிதானகோசம் என்ற அகராதி ஒன்றை வெளியிட்டுள்ளார். 1908 இல் ஈக்காடு இரத்தினவேலு முதலியார் *சிறப்புப் பெயர் அகராதி* என்ற ஒன்றை வெளியிட்டுள்ளார். 1910 இல் ஆ. சிங்காரவேலு முதலியார் அபிதான சிந்தாமணியை வெளியிட்டார். இந்த நூல்களின் தொடர்ச்சியாகவே இந்த சிறப்புப் பெயகராதியும் வெளிவருகிறது. 1970 இல் இந்த அகராதியின் முதல் பதிப்பு வெளிவந்தது. இதன் வெளியீட்டுக்கு இந்திய ஒன்றிய அரசு பொருளுதவி செய்திருக்கிறது. ஏறக்குறைய ஐம்பது வருடங்கள் கழித்து 2018 இல் சைவ சித்தாந்த நூற்பதிப்புக் கழகம் இந்த சிறப்புப் பெயரகராதியை அப்படியே வருடிப் (Scanned) இரண்டாம் பதிப்பாக வெளியிட்டுள்ளது.

உள்ளடக்கம்
----------

இதில் காலத்துக்கேற்பப் பல்வேறு மாற்றங்களை செய்து விரிவான அகராதியாக உருவாக்கி சங்கப் புலவர்கள், சங்க கால அரசர்கள், சங்க கால ஊர்கள், நீதி நூல்கள், காப்பிய மாந்தர்கள், பக்தி இலக்கியங்கள், புராணங்கள், சமய நூல்கள், பிற்கால அரசர்கள், சிற்றிலக்கியங்கள், இடங்களின் காரணப் பெயர்கள், தல வரலாறு, சித்தர்கள், பிற்கால இலக்கிய நூல்கள், இலக்கண நூல்கள், நாட்டுப்புறவியல் என்று இந்த அகராதியின் எல்லை மிகப் பெரியதாக உள்ளது. பழைய பெயர்கள் மட்டுமன்றி, காந்தியடிகள், கால்டுவெல், ஏரிகாத்த பெருமாள், எவரெஸ்ட் சிகரம் போன்றவற்றை பற்றியும் எழுதியிருக்கிறார். விரிவான இந்த நூலின் பிற்சேர்க்கையாக மட்டுமே நூறு பக்கங்களைச் சேர்த்திருக்கிறார். இது கலைக்களஞ்சியத்துக்கு இணையான அகராதியாகவே விளங்குகிறது.

மேற்கோள்கள்
-----------

1. 1 2 3  "நூல் வெளி: பெயர்களுக்குப் பின்னிருக்கும் வரலாறு!, சுப்பிரமணி இரமேஷ்". இந்து தமிழ். 1 ஆகத்து 2016 அன்று பார்க்கப்பட்டது.
**பைலோஸ்** (*Pylos*, கிரேக்கம்: Πύλος‎ ), வரலாற்று ரீதியாக **நவரினோ** என்றும் அழைக்கப்படுகிறது, இது கிரேக்கத்தின் பெலோபொன்னீஸ், மெசேனியாவில் உள்ள ஒரு ஊர் மற்றும் முன்னாள் நகராட்சி ஆகும். 2011 உள்ளூர் அரசாங்க சீர்திருத்தத்திற்குப் பிறகு, இது பைலோஸ்-நெஸ்டோராஸ் நகராட்சியின் ஒரு பகுதியாக மாற்றப்பட்டது. அந்த நகராட்சியின் தலைமையகமாவும், நகராட்சியின் ஒரு அலகாகவும் பைலோஸ் உள்ளது. இது முன்னாள் பைலியா மாகாணத்தின் தலைநகராக இருந்தது. இது நவரினோ விரிகுடாவில் உள்ள முக்கிய துறைமுகமாகவும் உள்ளது. இதன் அருகில் கியாலோவா, பைலா, எலாயோஃபைட்டோ, ஷினோலாக்கா, பலயோனெரோ ஆகிய நகரங்கள் உள்ளன. பைலோசில் 2,345 மக்கள் வசிக்கின்றனர், பைலோஸ் நகராட்சி அலகில் 5,287 (2011) மக்கள் வசிக்கின்றனர். நகராட்சி அலகு 143.911 கிமீ 2 பரப்பளவைக் கொண்டுள்ளது.

புதிய கற்காலத்திலிருந்து பைலோசில் மக்கள் வசித்துவருகின்றனர். இது மைசீனியன் கிரேக்கத்தில் ஒரு குறிப்பிடத்தக்க இராச்சியமாக இருந்தது. ஓமரின் இலியாடில் உள்ள *பைலோசின்* அரசரான நெஸ்டரின் பெயரிடப்பட்ட "நெஸ்டர் அரண்மனை "என்று அழைக்கப்படும் கட்டடத்தின் எச்சங்கள் அருகிலேயே அகழ்ந்து கண்டறியப்பட்டன. பாரம்பரி காலங்களில், இந்த இடம் மக்கள் வசிக்காத இடமாக இருந்தது, ஆனால் பெலோபொன்னேசியன் போரின் போது கிமு 425 இல் பைலோஸ் சமரின் தளமாக மாறியது. அதன்பிறகு, 13 ஆம் நூற்றாண்டு வரை பைலோஸ் குறிப்பிடப்படவில்லை. அது அச்சேயாவின் பிராங்கிஷ் வேள்புல அரசின் ஒரு பகுதியாக மாறியது. *போர்ட்-டி-ஜோங்க்* அல்லது அதன் இத்தாலிய பெயரான *நவரினோ* ஆகியவற்றால் அதிகளவில் அறியப்பட்டது, 1280களில் ஃபிராங்க்ஸ் அந்த இடத்தில் பழைய நவரினோ கோட்டையைக் கட்டினார். பைலோஸ் 1417 முதல் 1500 வரை வெனிஸ் குடியரசின் கட்டுப்பாட்டின் கீழ் வந்தது, அது உதுமானியப் பேரரசால் கைப்பற்றப்பட்டது. உதுமானியர்கள் பைலோஸ் மற்றும் அதன் விரிகுடாவை கடற்படை தளமாக பயன்படுத்தினர். மேலும் அங்கு புதிய நவரினோ கோட்டையை கட்டினார்கள். 1821 இல் கிரேக்க விடுதலைப் போர் வெடிக்கும் வரை, 1685-1715 இல் புதுப்பிக்கப்பட்ட வெனிஸ் ஆட்சி மற்றும் 1770-71 இல் உருசிய ஆக்கிரமிப்பு ஆகியவற்றைத் தவிர்த்து, இப்பகுதி உதுமானியர் கட்டுப்பாட்டின் கீழ் இருந்தது. எகிப்தின் இப்ரறாகீம் பாசா 1825 இல் உதுமானியர்களுக்ககாக இதை மீட்டெடுத்தார். ஆனால் 1827 நவரினோ போரில் டர்கோ-எகிப்திய கடற்படையின் தோல்வி மற்றும் 1828 மோரியா போர்ப் பயணத்தின் பிரெஞ்சு இராணுவ தலையீடு போன்றவை இப்றாகீமை பெலோபொன்னீசீலிருந்து விலக்கவைத்து, கிரேக்க விடுதலையை உறுதிப்படுத்தியது. தற்போதைய நகரம் 1829 முதல் மோரியா படையெடுப்பின்போது இராணுவ பொறியாளர்களால் கோட்டைச் சுவர்களுக்கு வெளியே கட்டப்பட்டது. மேலும் 1833 இல் அரசின் ஆணையால் *பைலோஸ்* என்ற பழைய பெயர் மீண்டும் சூட்டப்பட்டு பழைய பெயர் மீட்கப்பட்டது.

குறிப்புகள்
-----------

1. ↑  Detailed census results 2011 (கிரேக்கம்)
2. ↑  "ΦΕΚ B 1292/2010, Kallikratis reform municipalities". Government Gazette.
3. ↑  "Population census 2011". *Hellenic Statistical Authority (ELSTAT)*.
4. ↑  "Population & housing census 2001 (incl. area and average elevation)" (PDF). National Statistical Service of Greece.
**துணைவினை** (Auxillary verb) என்பது, இன்னொரு வினையுடன் சேர்ந்து வருகின்ற நிலையில், தன் பொருளை இழந்து சேர்ந்துவரும் வினைக்குப் புதிய பொருளைத் தரும் வினைச்சொல் ஆகும். இவ்வாறான பொருள் இலக்கணப் பொருள் எனப்படும். துணைவினையோடு சேர்ந்துவரும் வினை தலைமை வினை எனவும், இரண்டினதும் சேர்க்கையால் உருவாகும் வினை கூட்டுவினை எனவும் பெயர் பெறும். உலகின் பல மொழிகளில் துணைவினைகள் ஒரு இலக்கணக் கூறாகக் காணப்படுகின்றன.

தமிழில் துணைவினைகள்
-------------------

தமிழில் *இரு* என்பது தனியே வரும்போது இருத்தல் பொருளைத் தருவது. அதே வேளை *போ*, *வா*, *செய்*, *படு* போன்ற வினைகளுடன் சேர்ந்து, *போயிருந்தான்*, *வந்திருந்தான்*, *செய்திருந்தான்*, *படுத்திருந்தான்* போன்றவாறு வரும்போது *இரு* தனது வழமையான பொருளை இழந்து. *போ*, *வா*, *செய்*, *படு* போன்ற வினைகளால் குறிக்கப்படும் செயற்பாடுகளின் தன்மையைத் தெளிவாகக் குறிக்கப் பயன்படுவதைக் காணலாம்.

தமிழில் துணைவினை, தலைமை வினைக்குப் பின்னர் வருகின்றது. தலைமை வினைகள் எப்போதும், *போய்*, *வந்து*, *செய்து*, *படுத்து* போன்ற வினையெச்ச வடிவிலேயே அமைகின்றன. துணைவினை, *படுத்திரு*, *செய்துவிடு* என்பவற்றில் வருவதுபோல் ஏவல்வினையாக அல்லது *போயிருந்தான்*, *வந்துவிட்டான்* என்பவற்றில் உள்ளதுபோல் போல் முற்றுவினை வடிவத்தில் அமைகின்றது.

தமிழில் வினைகளுக்குப் புதிய பொருள்களைக் கொடுப்பதற்குத் துணைவினைகள் உதவுகின்றன. கீழே அட்டவணையில் தந்துள்ளவை சில எடுத்துக்காட்டுகள்.

| துணைவினை | எடுத்துக்காட்டு | பொருள் |
| --- | --- | --- |
| அருள் | பொறுத்**தருள்**க | செயல் புரிபவருக்கு உயர்வு கொடுத்தல் |
| கொள் | எடுத்துக்**கொள்** | வினையைத் தற்சுட்டாக்குதல் |
| போ | வரப்**போ**கிறான் | நிகழவிருப்பதைக் குறிப்பது |
| வா | செய்து**வரு**கிறேன் | வழக்கமாக நிகழ்வதைக் காட்டுவது |
| விடு | போய்**விட்**டான் | செயல் முடிந்த நிலையைக் காட்டுவது |

### தமிழ்மொழி வரலாற்றில் துணைவினைகள்

சங்ககாலத்திலும் துணைவினைகள் பயன்பாட்டில் இருந்துள்ளன. எனினும், இவை அரிதாகவே காணப்படுகின்றன. *விடு*, *கொள்*, *இரு*, *படு*, *செய்*, *பண்ணு*, *வேண்டு*, *வேண்டா*, *ஈ*, *அருள்* போன்ற துணைவினைகள் சங்க இலக்கியங்களில் காணப்படுகின்றன. இடைக்காலத்தில் *மாட்டு*, *ஒழி*, *வை*, *ஆக்கு*, *கூடு* போன்ற துணைவினைகள் புதிதாகப் பயன்பாட்டுக்கு வந்ததைக் காண முடிகிறது. தற்காலத்தில் தமிழ் மொழி பல்வேறு வடிவங்களில் பயன்பட்டு வருவதாலும், புதிய கருத்தாக்கங்களை வெளிப்படுத்துவதற்கான சொற்தேவைகள் அதிகரித்ததனாலும், ஏராளமான புதிய துணைவினைகள் உருவாகிப் பயன்பட்டு வருகின்றன.

மேற்கோள்கள்
-----------

1. ↑  துணைவினை - ஒரு விளக்கம், தமிழிணையப் பல்கலைக்கழகப் பாடம்
2. ↑  மீனாட்சிசுந்தரனார், தெ. பொ. தமிழ் மொழி வரலாறு, மொழிபெயர்ப்பு: செயப்பிரகாசம், ச. பக் 295, 296.
**பதஞ்சலி யோகபீடம்** (Patanjali Yogpeeth) இந்தியாவில் உள்ள யோகா பயிற்சி நிறுவனங்களில் ஒன்றாகும். இது உத்திரகாண்டில் உள்ள அரித்துவார் மாவட்டத்தில் அமைந்து உள்ளது.இந்த யோக பீடத்திட்டம் இந்தியாவில் உள்ள மிக பெரிய அயுர்வேத நிறுவனமான பதஞ்சலி நிறுவனத்தால் நடத்தப்படுவதாகும்.

ரீஷி பதஞ்சலி பெயர் கொண்ட இந்நிறுவனத்தின் தலைவர் அகிய பாபா ராம்தேவ்வின் முதன்மை திட்டமாக இது யோகா மற்றும் ஆயுர்வேத மருத்துகளை தயாரிப்பதும் வளர்பதும் இதன் நேக்கம் ஆகும்.இது பதஞ்சலி பல்கலைக் கழகத்தின் தாயாகமாகும். ஆச்சார்ய பாலகிருஷ்ணர் இதன் பொதுச் செயலாராக உள்ளார்.பதஞ்சலி யோக பீடத்தில் அனைத்து விதமான நோய்களுக்கும் சிக்சை மற்றும் தங்கும் வசதியும் உள்ளது.

சமுதாய பொறுப்பு
---------------

பாபா ராம்தேவால் தொடங்கபட்ட லாபநோக்கமற்ற இந்த திட்டம் சுகாதர பாதுகாப்பு, கல்வி மற்றும் சமுகப் பொருளாதரம் அகியவற்றின் முன்னேற்றத்தில் அக்கறை செலுத்துகிறது.பதஞ்சலி நிறுவனம்ன்னுடைய அறகட்டளைகள் முலம் தொண்டாற்றுகிறது.

சான்றுகள்
---------

1. ↑
2. ↑  "காப்பகப்படுத்தப்பட்ட நகல்". 2014-10-20 அன்று மூலம் பரணிடப்பட்டது. 2020-08-18 அன்று பார்க்கப்பட்டது.
3. ↑
4. ↑
**ராபின் டேனியல்சன் பெண்மை சுகாதாரத் தயாரிப்பு பாதுகாப்புச் சட்டம்** (*Robin Danielson Feminine Hygiene Product Safety Act*) என்பது அமெரிக்க காங்கிரசால் முன்மொழியப்பட்ட ஒரு பாதுகாப்புச் சட்டமாகும். டையாக்சின்கள், செயற்கை இழைகள், குளோரின் அல்லது எரிச்சலூட்டும் வாசனை இரசாயனங்கள் ஆகியவற்றைப் பயன்படுத்தி தயாரிக்கப்படும் மாதவிடாய் தொடர்பான சுகாதார தயாரிப்புகளின் சுகாதார அபாயங்களை ஆய்வு செய்ய தேசிய சுகாதார நிறுவனங்களை இச்சட்டம் வழிநடத்துகிறது. மேலும், இதேவகையான சுகாதார தயாரிப்புகளில் டையாக்சின் என்ற வேதிப்பொருளின் அளவைக் கண்காணிக்க உணவு மற்றும் மருந்து நிர்வாகம் அமைப்பு அழைப்பு விடுத்தது. 

முதன்முதலில் 1997 ஆம் ஆண்டு ராபின் டேனியல்சன் சட்டம் அறிமுகப்படுத்தப்பட்டது. ஆனால் 1999 ஆண்டு மறுபெயரிடப்பட்டது. இந்த மசோதாவுக்கு ராபின் டேனியல்சன் நினைவாக அவருடைய பெயரிடப்பட்டது. டேனியல்சன் 1998 ஆம் ஆண்டு நச்சு அதிர்ச்சி நோய்க்குறியால் இறந்தார். இது அதிகம் உறிஞ்சக்கூடிய டம்பன் என்ற மாதவிடாய் தொடர்பு பொருளை பயன்படுத்தியதால் உருவாகிய ஓர் அரிய பாக்டீரியா நோயாகும்.  அப்போதுமுதல் காங்கிரசின் உறுப்பினரான கரோலின் மலோனி என்ற பெண் இந்த மசோதாவை அறிமுகப்படுத்த பல முறை முயற்சித்தார். ஆனால் இம்மசோதா ஒருபோதும் நிறைவேற்றப்படவில்லை அல்லது குறிப்பிடத்தக்க ஆதரவைப் பெறவில்லை.

மேற்கோள்கள்
-----------

1. ↑  Al-Faruque, Ferdous (2014-05-28). "Dem proposes studying health effects of menstrual products". *TheHill*. .
2. ↑  "Are Your Menstrual Products Poisoning You?". *National Journal*.. பார்த்த நாள்: 3 June 2021.
3. ↑  Sale, Angela (2016-04-06). "The secrets about feminine hygiene products". *Student Scholar Showcase*. .
4. ↑  Carolyn Maloney (2015-04-20). "You know where your tampon goes. It's time you knew what goes into it, too". *The Guardian*. .
5. ↑  Reame, Nancy King (2020). "Toxic Shock Syndrome and Tampons: The Birth of a Movement and a Research 'Vagenda'.". *The Palgrave Handbook of Critical Menstruation Studies*: 540.
**ராப்பா நூயி தேசியப் பூங்கா** என்பது சிலியின் ஈஸ்டர் தீவில் அமைந்துள்ள ஓர் உலகப் பாரம்பரியக் களம். இப்பூங்க ஏழு பகுதிகளாகப் பிரிக்கப்பட்டுள்ளது:

ராப்பா நூயி, மூன்று பிரதான எரிமைலைகள் மற்றும் அனாகேனா கடற்கறை காணப்படுகின்றன. தற்கால கன்கா ரோவு மற்றும் பன்னாட்டு விமானநிலையம், ஒராங்கோ எஞ்சிய அழிபாடுகள், ரனோ ரராக்கு கற்சுரங்கம்.
* *ரனோ காவு*
* *புனா பாவு*
* *ரனோ ரராக்கு*
* *அனாகேனா*
* *அகு அகிவி*
* *கோஸ்டா நோர்ட்*
* *கன்கா ரோவு*.

வரலாறு
------

three charcoal grey heads sticking out of a grassy hillsideமோவாய் - ரனோ ரரக்கு, ஈஸ்டர் தீவு
ஆரம்ப வரலாறு இன்றிலிருந்து கிட்டத்தட்ட ஒரு மில்லியன் வருடங்களுக்கு முன் மனித குடியேற்றம் தொடங்குகின்றது. தொடரும் மிகுமக்கள்தொகை, காடழிப்பு விளைவு என்பன மனித சமூகத்தின் வீழ்ச்சிக்கு இட்டுச் செல்கின்றன. புதைபடிவ பதிவு, மோவாய் ஆகியன ஆரம்ப குடியேற்றத்தின் தொல்பொருளியல் சாட்களாகும். இப்பதிவுகளை மூலம் விஞ்ஞானிகள் இன்று மறைந்துள்ள ஈஸ்டர் தீவுப் பனை ஆரம்ப கால குடியேற்றக்காரர்களுக்கு உணவு, எரிபொருள், போக்குவரத்து என்பனவற்றை அளித்தது என விளங்கிக் கொண்டுள்ளனர். சிலி 1935ஆம் ஆண்டு தேசிய பூங்காவாக அறிவித்தது. யுனெஸ்கோ மார்ச் 22, 1996 அன்று இதை உலகப் பாரம்பரியக் களமாக தெரிவித்தது. பூங்காவின் எல்லை சில சம்பவங்களினால் மாறுபட்டது.

உசாத்துணை
---------

* C. Michael Hogan. 2008. *Chilean Wine Palm: Jubaea chilensis*, GlobalTwitcher.com, ed. N. Stromberg பரணிடப்பட்டது 2012-10-17 at the வந்தவழி இயந்திரம்
* UNESCO. 2009. Rapa Nui National Park - UNESCO World Heritage Centre
* (எசுப்பானியம்) Official Site பரணிடப்பட்டது 2010-03-28 at the வந்தவழி இயந்திரம்

குறிப்புகள்
-----------

1. ↑  C. Michael Hogan. 2008
2. ↑  UNESCO. 2009
3. ↑  Fischer 2005 Island at the end of the world BY:3n
**சேளூர் சாணார்பாளையம்** (Selur Sanarpalayam) என்ற ஊர் தமிழ்நாட்டில் நாமக்கல் மாவட்டத்தில் சேளூர் ஊராட்சியில் உள்ள ஒரு சிற்றூர் ஆகும். இவ்வூர் பரமத்தி வேலூரிலிருந்து ஜேடப்பாளையம் செல்லும் வழியில் உள்ளது. பரமத்தி வேலூரிலிருந்து 11 கிலோமீட்டர் தொலைவில் உள்ளது. இங்கு சேளூர் சாணார்பாளையம் திருப்பதி முனியப்பசுவாமி திருக்கோவில் அமைந்துள்ளது.

பெயரியல்
--------

இந்த ஊரில் சாணார் (நாடார்) வகுப்பைச் சேர்ந்தவர்கள் அதிகம் வசிப்பதால் இவ்வூர் இப்பெயர் பெற்றது.[]

பொருளாதாரம்
-----------

இவ்வூரில் மிகுதியாக கரும்பு பயிரிடப்படுகிறது. இவ்வூரின் அருகில் கரும்பு வெல்லச் சந்தை உள்ளது. இங்கு நீர்ப்பாசனம் ராஜ வாய்க்கால் வழியாக நடக்கிறது. இந்த ஊருக்கு 1 கி.மீ தொலைவின் காவிரி ஆறு பாய்கிறது.

அருகில் உள்ள இடங்கள்
--------------------

மிகப் புகழ் பெற்ற புண்ணியத் தலமான கொடுமுடி இந்த ஊரிலிருந்து 3 கிலோமீட்டர் தொலைவில் அமைந்துள்ளது.
இவ்வூரில் பெரும்பாலான மக்கள் விவசாயிகள். சிலர் அதைச் சார்ந்த தொழில்களையும் செய்கின்றனர். தேங்காய் தொழில் மூலம் பலருக்கு வேலை வாய்ப்பு கிடைக்கிறது. படித்த இளைஞர்கள் வெளியூரிலும் வெளிநாட்டிலும் வேலை செய்கின்றனர்.

மேற்கோள்கள்
-----------

1. ↑  "தமிழக சிற்றூர்களின் பட்டியல்" (PDF). *tnrd.gov.in*. தமிழ்நாடு ஊரக வளர்ச்சி மற்றும் ஊராட்சித்துறை.
2. ↑  [m.dinamalar.com/temple\_detail.php?id=65392 "ப.வேலூர்: சேளூர் சாணார்பாளையம் திருப்பதி முனியப்பசாமி கோவிலில், விநோத அசைவ அன்னதான விழா நடந்தது. ப.வேலூர் ..."] Check `|url=` value (உதவி). 20 பெப்ரவரி 2017. 20 ஏப்ரல் 2017 அன்று பார்க்கப்பட்டது.
**பொ. கருணாகரமூர்த்தி** (பிறப்பு: மே 8, 1954) செருமானிய, ஈழத்து எழுத்தாளர். புகலிடத்தில் எழுத்துப் பயணத்தை ஆரம்பித்தவர்களில் இவர் முக்கியமானவராகக் கருதப்படுகிறார்.

வாழ்க்கைச் சுருக்கம்
--------------------

பொ. கருணாகரமூர்த்தி யாழ்ப்பாண மாவட்டத்தில் புத்தூரில் 1954 ஆம் ஆண்டில் பிறந்தவர். 1980 இல் இருந்து செருமனியில் வசித்து வருகிறார். செருமனியில் வாடகைக் காரோட்டியாகப் பணிபுரியும் இவர் புலம்பெயர்ந்த ஈழத்து எழுத்தாளர்களில் முதன்மையான ஒரு எழுத்தாளராகக் கருதப்படுகிறார்.

எழுத்துலக வாழ்வு
----------------

இவர் 1985 இல் கணையாழில் வெளிவந்த ‘ஒரு அகதி உருவாகும் நேரம்’ எனும் குறுநாவல் மூலம் சிறுபத்திரிகை வாசகர்களுக்கு அறிமுகமானவர். டிசம்பர் 2010 இல் வெளிவந்த இவரது பதுங்குகுழி சிறுகதைத்தொகுப்பு கனடாவின் தமிழ் இலக்கியத்தோட்டம் என்னும் இலக்கிய அமைப்பால் 2010 இன் சிறந்த சிறுகதைத்தொகுப்பாகத் தேர்ந்தெடுக்கப் பெற்றது.

வெளிவந்த நூல்கள்
----------------

* கிழக்கு நோக்கி சில மேகங்கள் (சிறுகதைத் தொகுப்பு) - ஏப்ரல் 1996
* ஒரு அகதி உருவாகும் நேரம் (மூன்று குறுநாவல்கள்) - ஏப்ரல் 1996
* அவர்களுக்கு என்று ஒரு குடில் (சிறுகதைத் தொகுப்பு) - 1999
* கூடு கலைதல் (சிறுகதைத் தொகுப்பு) - டிசம்பர் 2005
* பெர்லின் இரவுகள் - டிசம்பர் 2005
* பதுங்குகுழி - சிறுகதை டிசம்பர் 2010

வெளி இணைப்புகள்
---------------

* பெர்லின் இரவுகள் நூலகம் தளத்தில்
**பதே சாகர் ஏரி** (*Fateh Sagar Lake*) இராசத்தான் மாநிலத்தின் உதயப்பூரில் அமைந்துள்ளது. 1680 களில் பிகோலா ஏரிக்கு வடக்கே, உதய்பூரின் வடமேற்கில் கட்டப்பட்டது. மேவார் மற்றும் உதயப்பூர் மகாராணாவாக இருந்த பதே சிங்கின் பெயரிடப்பட்ட இது ஒரு செயற்கை ஏரியாகும். உதயப்பூரின் நான்கு ஏரிகளில் இதுவும் ஒன்று. பிகோலா ஏரி, உதய் சாகர் ஏரி, தேபார் ஏரி அல்லது ஜெய்சமந்த் ஏரி ஆகியவை மற்ற மூன்று ஏரிகளாகும்.

பதே சாகர் ஏரியின் எல்லைக்குள், மூன்று சிறிய தீவுகளும் உள்ளன; இவற்றில் மிகப் பெரியது நேரு பூங்கா (4 km2 (1.5 sq mi) பரப்பளவு); இது ஒரு முக்கியமானச் சுற்றுலாத் தலமாகும். இரண்டாம் தீவு (0.06 km2 or 15 ஏக்கர்கள் பரப்பளவு) நீருற்றுடன் கூடிய ஒரு பொதுப் பூங்காவைக் கொண்டுள்ளது. மூன்றாவது தீவில் (1.2 km2 பரப்பளவு) (1.2 கிமீ 2 பரப்பளவு) உதயப்பூர் சூரிய வான் ஆய்வகம் உள்ளது. நேரு பூங்காவிற்கு உள்முக மோட்டார் படகுகள் மூலம் அணுகலாம். ஏரியின் நீர் நீளமும், பசுமையான மலைகளின் பின்னணியும் 'இரண்டாவது காஷ்மீர்' என்ற பெயரை உதயப்பூருக்குப் வழங்கியுள்ளது.

சான்றுகள்
---------

1. 1 2  "Lakes". 27 March 2013 அன்று மூலம் பரணிடப்பட்டது.
2. ↑  "Udaipur Lakes, Lakes Udaipur, Lakes Of Udaipur, Pichhola lake, Fatahsagar Lake, Udaisagar Lake, Lake Pichola, Badi Lake, Rajsamand Lake பரணிடப்பட்டது 6 சனவரி 2009 at the வந்தவழி இயந்திரம்". *www.amazingudaipur.com*.

வெளியிணைப்புகள்
---------------

* Fateh Sagar Lake - Rajasthan Government Portal
Waterfall in Gujarat, இந்தியாவார்ப்புரு:SHORTDESC:Waterfall in Gujarat, இந்தியா
**நீனை (Ninai)**(இந்தி: नीनाई) என்பது இந்திய மாநிலமான குசராத்தின் நர்மதா மாவட்டத்தின் தேடியாபடா வட்டத்தில் உள்ள அருவியாகும்.

நிலவியல்
--------

நீனை அருவியானது மாநில நெடுஞ்சாலை (குசராத்) 163க்கு அப்பால் அமைந்துள்ளது. இது தேடியாபடாவிலிருந்து சுமார் 35 கி.மீ. தொலைவிலும் சூரத்திலிருந்து 143 கி.மீ. தொலைவிலும் அமைந்துள்ளது. இதன் அருகில் உள்ள ரயில் நிலையம் பாருச்சில். நீனையிலிருந்து இந்த இரயில் நிலையம் 125 கி.மீ. தொலைவில் அமைந்துள்ளது. அருவியின் அருகிலுள்ள விமான நிலையமாகச் சூரத்து விமான நிலையம் உள்ளது.

நீர்வீழ்ச்சிகள்
---------------

நீனை நீர்வீழ்ச்சியின் உயரம் 30 அடிக்கும் அதிகமாக உள்ளது.

புவியியல் முக்கியத்துவம்
------------------------

நீனை அருவியைச் சுற்றி மிக அழகான வனப்பகுதி உள்ளது. தேடிபயாபடா வனச்சரக காடுகள் சூழ சூல்பன்னேசுவர் வனவிலங்கு சரணாலயப் பகுதியில் இந்த அருவி அமைந்துள்ளது. .

சுற்றுச்சூழல் சுற்றுலா திட்டம்
------------------------------

நர்மதா மாவட்ட நிர்வாகம் சர்தார் சரோவர் அணை மற்றும் அதைச் சுற்றியுள்ள பழங்குடிப் பகுதியைச் சுற்றுச்சூழல் சுற்றுலாவிற்கு ஏற்ற இடங்களாக ஊக்குவித்து வருகிறது. இந்தத் திட்டத்தில் நீனைமலை அருவிகளும் ஓர் பகுதியாக உள்ளன.

மேலும் காண்க
------------

* இந்தியாவில் நீர்வீழ்ச்சிகளின் பட்டியல்

மேற்கோள்கள்
-----------

1. ↑  "Gujarat Tourism". 2011-10-16 அன்று மூலம் பரணிடப்பட்டது. 2012-07-08 அன்று பார்க்கப்பட்டது.
2. ↑  "Baroda Tourism". 2013-11-05 அன்று மூலம் பரணிடப்பட்டது. 2012-07-08 அன்று பார்க்கப்பட்டது.
3. ↑  "Eco Tourism". 2013-01-03 அன்று மூலம் பரணிடப்பட்டது. 2020-10-19 அன்று பார்க்கப்பட்டது.
**சொக்கிலா ஐயர்** (*Chokila Iyer*) ஓர் இந்திய வெளியுறவுப் பணி அதிகாரியும், இந்தியாவின் முதல் பெண் வெளியுறவுச் செயலாளரும் ஆவார். லலித் மான்சிங்கிற்கு பதிலாக 14 மார்ச் 2001 அன்று இவர் பொறுப்பேற்றார். 1964 தொகுதியைச் சேர்ந்த அதிகாரியான இவர், டார்ஜீலிங்கைப் பூர்வீகமாகக் கொண்டவர். மேலும், முன்னர் அயர்லாந்தில் இந்தியப் பணிக்குத் தலைமை தாங்கினார்.

பிற்காலப் பணிகள்
----------------

### பட்டியல் சாதியினருக்கும் பட்டியல் பழங்குடியினருக்குமான தேசிய ஆணையம்

இவர், வெளியுறவுச் செயலாளர் பதவியில் இருந்து ஓய்வு பெற்ற பின்னர், பட்டியல் சாதியினருக்கும் பட்டியல் பழங்குடியினருக்குமான தேசிய ஆணைத்தின் துணைத் தலைவராக பணியாற்றினார். அக்டோபர் 2008 இல் செயல்படத் தொடங்கிய இந்த ஆணையத்திற்கு இந்தியாவின் முன்னாள் இந்தியத் தலைமை நீதிபதி ஜே. எஸ். வர்மா தலைமை தாங்கினார்.

### புதிய ஒளிபரப்பு தர நிர்ணய ஆணையம்

பிப்ரவரி 19, 2009 அன்று இவர் புதிய ஒளிபரப்பு தர நிர்ணய ஆணையத்தின் உறுப்பினராக நியமிக்கப்பட்டார். நாட்டில் செய்தித் தொலைகாட்சி நிறுவனங்களால் ஒளிபரப்பப்படுவதற்கான நெறிமுறைகளையும், ஒளிபரப்பு தரங்களை செயல்படுத்தவும் இந்த ஆணையம் நியமிக்கப்பட்டது. செய்தி நிறுவனங்களுக்கான நெறிமுறைகள் மற்றும் ஒளிபரப்பு தரங்களை அமல்படுத்துவதற்கு அமைக்க "சிறந்த நபர்கள்" பிரிவின் கீழ் இவருக்கு உறுப்பினர் பொறுப்பு வழங்கப்பட்டது.

மேற்கோள்கள்
-----------

1. ↑  "At Home On Foreign Affairs". *Outlook Magazine*. 15 January 2001. 21 January 2011 அன்று மூலம் பரணிடப்பட்டது. 24 April 2019 அன்று பார்க்கப்பட்டது.
**காங்கேசன்துறை வீதி** (*Kankesanthurai Road* அல்லது *KKS Road*, **கே.கே.எஸ் வீதி**) என்பது, யாழ்ப்பாண நகரத்திலிருந்து யாழ்ப்பாணக் குடாநாட்டின் வடக்குக் கடற்கரையோரம் அமைந்துள்ள துறைமுக நகரமான காங்கேசன்துறை நோக்கிச் செல்லும் பாதையைக் குறிக்கும். இது கே.கே.எஸ். (காங்கேசன்துறை என்பதன் ஆங்கிலக் குறுக்கம்) வீதி எனவும் பரவலாக அறியப்படுகின்றது. இதனுடைய நீளம் அண்ணளவாக 10 மைல்களாகும். இவ் வீதி, வண்ணார்பண்ணை, கொக்குவில், கோண்டாவில், தாவடி, இணுவில், உடுவில், சுன்னாகம், மல்லாகம், தெல்லிப்பழை, மாவிட்டபுரம் ஆகிய ஊர்களை ஊடறுத்துச் செல்கின்றது. செப்பமற்ற மண்பாதையாக இருந்த இவ் வீதி 19 ஆம் நூற்றாண்டின் மத்தியில் முறையான வீதியாகக் கட்டப்பட்டதாகத் தெரிகின்றது.

முக்கிய சந்திகள்
----------------

காங்கேசன்துறை வீதி, யாழ்ப்பாண நகரத்திலிருந்து, குடாநாட்டின் கரையோரங்களை நோக்கி விசிறி அமைப்பில் செல்லும் வீதிகளுள் ஒன்று. இந்த வீதிகளைச் செங்குத்தாக வெட்டிக்கொண்டு கிழக்கு - மேற்காகச் செல்லும் வீதிகள் பல உள்ளன. இத்தகைய வீதிகள் காங்கேசன்துறை வீதியை வெட்டிச் செல்லுவதனால் ஏற்படுகின்ற சந்திகள் அவற்றை அண்டியுள்ள ஊர்களுக்கான மையங்களாகச் செயற்படுகின்றன. இவ்வாறான சந்திகள் சில பின்வருமாறு:

### யாழ் நகருக்குள் உள்ளவை

* யாழ் ஆஸ்பத்திரி வீதிச் சந்தி (சத்திரத்துச் சந்தி)
* ஸ்ரான்லி வீதிச் சந்தி (மிட்டாசுக் கடைச் சந்தி)
* சிவன் கோயிலடிச் சந்தி
* நாவலர் சந்தி
* தட்டாதெருச் சந்தி

### யாழ் நகருக்கு வெளியே உள்ளவை

* கொக்குவில் சந்தி
* குளப்பிட்டி சந்தி
* தாவடிச் சந்தி
* உப்புமடம்(கோண்டாவில்)சந்தி
* இணுவில் சந்தி
* மருதனார்மடம் சந்தி
* சுன்னாகம் சந்தி
* மல்லாகம் சந்தி
* தெல்லிப்பழை சந்தி

அண்டியுள்ள முக்கிய நிறுவனங்கள் மற்றும் நகரங்கள்
-----------------------------------------------

* கோட்டை முனீசுவரர் கோவில்
* கூட்டுறவாளர் வீரசிங்கம் மண்டபம்
* உலகத் தமிழாராய்ச்சி மாநாட்டு உயிர் கொடை உத்தமர் நினைவாலயம்
* யாழ்ப்பாணம் தலைமை அஞ்சல் நிலையம்
* வண்ணார்பண்ணை வைத்தீஸ்வரன் கோயில்
* வண்ணார்பண்ணை நாவலர் சைவப்பிரகாச வித்தியாசாலை
* சிவதொண்டன் நிலையம், இலங்கை
* யாழ்ப்பாணம் இந்துக் கல்லூரி
* வண்ணை காமாட்சி அம்பாள் ஆலயம்
* கொக்குவில் இந்துக்கல்லூரி
* இணுவில் மக்லியொட் மருத்துவமனை
* மருதனார்மடம் சுந்தர ஆஞ்சநேயர் கோவில்
* மருதனார்மடம் உழவர் சந்தை
* இராமநாதன் மகளிர் கல்லூரி
* யாழ்ப்பாணப் பல்கலைக்கழக நுண்கலைப் பீடம்
* சுன்னாகம் நகரம்
* சுன்னாகம் உழவர் சந்தை
* தெல்லிப்பழை துர்க்கை அம்மன் கோயில்
* மாவிட்டபுரம் கந்தசுவாமி கோயில்
**தொட்டில் குழந்தை திட்டம்** என்பது தமிழ்நாட்டில் சில மாவட்டங்களில் மட்டும் நடைபெற்று வந்த பெண் குழந்தைக் கொலையை முற்றிலும் ஒழித்திடும் நோக்கத்தில் கொண்டு வரப்பட்ட திட்டமாகும். இத்திட்டம் 1992 ஆம் ஆண்டில் இந்தியாவிலேயே முதன்முறையாக தமிழ்நாட்டில் அறிமுகம் செய்யப்பட்டது. முதன்முதலாக சேலம் மாவட்டத்தில் நடைமுறைப்படுத்தப்பட்ட இத்திட்டம், 2001 ஆம் ஆண்டில் மதுரை, தேனி, திண்டுக்கல் மற்றும் தருமபுரி மாவட்டங்களுக்கு விரிவுபடுத்தப்பட்டது. தமிழ்நாட்டில் பெண் குழந்தைகள் பிறந்த பின்னர் அவர்களைப் பல்வேறு காரணங்களுக்காக சுமை என்று எண்ணுவோர் அவர்களைக் கொலை செய்வது அல்லது பொது இடங்களில் வீசி எறிவது போன்ற செயல்கள் சில மாவட்டங்களில் அதிக அளவில் நடந்து வருகிறது. இதனைத் தடுக்க அரசு மருத்துவமனைகள், ஆதரவற்றோர் இல்லங்கள், ஆரம்ப சுகாதார மையங்கள் போன்ற இடங்களில் தொட்டில்கள் வைக்கப்படுகின்றன. பெண் குழந்தைகளைக் கொலை செய்வதற்கு பதில், இத்தொட்டில்களில் குடும்பத்தார் இட்டுச் செல்கின்றனர். இக்குழந்தைகள் தமிழ்நாடு அரசால் ஏற்படுத்தப்பட்டுள்ள தொட்டில் குழந்தை மையங்களால் வளர்க்கப்படுகின்றன.

பெண் குழந்தை அதிகரிப்பு
-----------------------

தமிழ்நாட்டில் 2001 ஆம் ஆண்டில் 1000 குழந்தைகளுக்கு 942 பெண் குழந்தைகள் என இருந்த பாலின விகிதம் 2011 ஆம் ஆண்டில் 946 ஆக அதிகரித்துள்ளது. தொட்டில் குழந்தைத்திட்டம் அறிமுகப்படுத்தப்பட்ட சேலம், மதுரை, திண்டுக்கல், தேனி மற்றும் தருமபுரி மாவட்டங்களில் பெண் குழந்தை விகிதங்கள் அதிகரித்துள்ளது. 2001 ஆம் ஆண்டிலிருந்து 2011 ஆம் ஆண்டு கணக்கெடுப்பில் 1000 ஆண் குழந்தைகளுக்கு பெண் குழந்தைகளின் விகிதம் தொட்டில் குழந்தைத் திட்டம் அறிமுகப்படுத்தப்பட்ட மாவட்டங்களில் கீழ்கண்டவாறு அதிகரித்துள்ளது. 

* சேலம் - 851 லிருந்து 917
* மதுரை - 926 லிருந்து 939
* தேனி - 891 லிருந்து 937
* திண்டுக்கல் - 930 லிருந்து 942
* தருமபுரி - 826 லிருந்து 911

விரிவாக்கம்
-----------

2011 ஆம் ஆண்டு மக்கள் தொகைக் கணக்கெடுப்பில் தமிழ்நாட்டில் பெண் குழந்தைகள் விகிதம் குறைந்துள்ள கடலூர், அரியலூர், பெரம்பலூர், விழுப்புரம் மற்றும் திருவண்ணாமலை ஆகிய 5 மாவட்டங்களுக்கு தொட்டில் குழந்தைத் திட்டம் விரிவாக்கம் செய்திட தமிழ்நாடு முன்னாள் முதலமைச்சர் ஜெ. ஜெயலலிதா உத்தரவிட்டார்.

மேற்கோள்கள்
-----------

1. ↑  தொட்டில் குழந்தை திட்டம் மேலும் விரிவாக்கம்: முதல்வர் (தினமணி செய்தி)
2. ↑  தொட்டில் குழந்தை திட்டம் மேலும் விரிவாக்கம்: முதல்வர் (தினமணி செய்தி)
**பல்லி கல்யாணச்சக்கரவர்த்தி** (Balli Kalyanachakravarthy) ஓர் இந்தியத் தொழிலதிபரும் அரசியல்வாதியும் ஆவார். **பல்லி கல்யாண் சக்ரவர்த்தி** என்றும் இவர் அழைக்கப்படுகிறார், ஒய்எஸ்ஆர் காங்கிரஸ் கட்சியின் உறுப்பினராக 2021 முதல் ஆந்திரப் பிரதேச சட்ட சபையில் பணியாற்றி வருகிறார். கல்யாணச்சக்கரவர்த்தி நெல்லூர் மாவட்டம் கூடூர் நகரைச் சேர்ந்தவர்  நிகிபா நிகழ்நேர வர்த்தக நிறுவனத்தை இணைந்து நிறுவினார்.

கல்யாணச்சக்கரவர்த்தியின் தந்தை பாலி துர்கா பிரசாத் ராவ் ஆவார். ஆந்திரப் பிரதேச சட்டமன்றத்தின் நீண்டகால உறுப்பினராக இவர் இருந்தார். 2019 ஆம் ஆண்டு மக்களவைக்கு திருப்பதி தொகுதியை பிரதிநிதித்துவப்படுத்தி தேர்ந்தெடுக்கப்பட்டார். தந்தை கோவிட்-19 நோயால் பாதிக்கப்பட்ட பிறகு மாரடைப்பால் செப்டம்பர் 2020 ஆம் ஆண்டு அலுவலகத்திலேயே இறந்தார்.

2021 ஆம் ஆண்டு கல்யாணச்சக்கரவர்த்தி தனது தந்தையின் மக்களவைத் தொகுதிக்கான இடைத்தேர்தலில் போட்டியிட நினைத்தார். இருப்பினும், ஆந்திரப் பிரதேச முதல்வர் ஜெகன் மோகன் ரெட்டி, அதற்குப் பதிலாக கல்யாணச்சக்கரவர்த்தியை ஆந்திரப் பிரதேச சட்ட மேலவைக்கு வேட்பாளராகப் பரிந்துரைக்க முன்வந்தார். கல்யாணச்சக்கரவர்த்தி இந்த வாய்ப்பை ஏற்றுக்கொண்டார், 2021 ஆம் ஆண்டு மார்ச்சு மாதம் 8 ஆம் தேதியன்று சட்டமன்ற உறுப்பினர்களால் ஆறு வருட காலத்திற்கு ஒருமனதாக தேர்ந்தெடுக்கப்பட்டார் . 31 மார்ச் 2021 அன்று பதவியேற்றார்

மேற்கோள்கள்
-----------

1. ↑  "Sri Balli Kalyanachakravarthy". *Andhra Pradesh Legislative Council*. October 9, 2022 அன்று பார்க்கப்பட்டது.
[*தொடர்பிழந்த இணைப்பு*]
2. 1 2  "YSRC names 6 for Andhra Pradesh MLC polls under MLA quota". *தி நியூ இந்தியன் எக்சுபிரசு*. February 26, 2021. 2022-10-10 அன்று பார்க்கப்பட்டது.
3. ↑  Sharma, Rajesh (2021-02-25). "ఎమ్మెల్సీ అభ్యర్థుల ఎంపికలో చాణక్యం" [Chanakyam in the selection of MLC candidates]. *TV9 Telugu* (தெலுங்கு). 2022-10-10 அன்று பார்க்கப்பட்டது.
4. ↑  "All six YSRCP candidates unanimously get elected as MLCs". *The Siasat Daily* (ஆங்கிலம்). 2021-03-09. 2022-10-10 அன்று பார்க்கப்பட்டது.
5. ↑  "Andhra Pradesh: Six new members of Council take oath". *The Hans India* (ஆங்கிலம்). 2021-04-02. 2022-10-10 அன்று பார்க்கப்பட்டது.
6. ↑  "ఆరుగురు ఎమ్మెల్సీల ప్రమాణ స్వీకారం" [Swearing in of six MLCs]. *Prajasakti* (தெலுங்கு). April 1, 2021. 2022-10-10 அன்று பார்க்கப்பட்டது.
ஒரு **கற்பித்தல் முறையானது** மாணவர்களின் கற்றலை செயல்படுத்துவதற்கு ஆசிரியர்கள் பயன்படுத்தும் கொள்கைகள் மற்றும் வழிமுறைகளை உள்ளடக்கியது. இவை கற்பிக்கப்படவேண்டிய பாடப்பொருள் மற்றும் கற்கும் மாணவர்களின் இயல்பு ஆகியவற்றைப் பொறுத்துத் தீர்மானிக்கப்படும். ஒரு குறிப்பிட்ட கற்பித்தல் முறை பொருத்தமானதாகவும் திறமையாகவும் இருப்பதற்கு, அது கற்பவர், பாடத்தின் தன்மை மற்றும் அது கொண்டு வர வேண்டிய கற்றல் வகை ஆகியவற்றைக் கணக்கில் எடுத்துக்கொள்கிறது. 

கற்பித்தலுக்கான அணுகுமுறைகளை ஆசிரியர்-மைய மற்றும் மாணவர் மைய அனுகுமுறை எனப் பரவலாக வகைப்படுத்தலாம். ஆசிரியரை மையமாகக் கொண்ட (அதிகாரப்பூர்வ) அணுகுமுறையில், ஆசிரியர்கள் முக்கிய நபராக உள்ளனர். மாணவர்கள் "வெற்றுப் பாத்திரங்களாகப்" பார்க்கப்படுகிறார்கள், அவர்களின் முதன்மைப் பணியானது சோதனை மற்றும் மதிப்பீட்டின் இறுதிக் குறிக்கோளுடன் (விரிவுரைகள் மற்றும் நேரடி அறிவுறுத்தல்கள் மூலம்) செயலற்ற முறையில் தகவல்களைப் பெறுவதாகும். மாணவர்களுக்கு அறிவையும் தகவல்களையும் வழங்குவது ஆசிரியர்களின் முதன்மைப் பணியாகும். இந்த முறையில், கற்பித்தல் மற்றும் மதிப்பீடு இரண்டு தனித்தனியாகப் பார்க்கப்படுகின்றன. மாணவர்களின் கற்றலானது மதிப்பீடுகள் மூலம் அளவிடப்படுகிறது.  கற்றலுக்கான மாணவர்-மைய அணுகுமுறையில், ஆசிரியர்களும் மாணவர்களும் சம அளவில் பங்கு வகிக்கின்றனர். இந்த அணுகுமுறை அதிகாரமயமாக்கப்படல் என்றும் அழைக்கப்படுகிறது.  ஆசிரியரின் முதன்மைப் பணி மாணவர்களின் கற்றல் மற்றும் திறன்கள் பற்றிய ஒட்டுமொத்த புரிதலுக்குப் பயிற்சி அளித்தல் மற்றும் எளிதாக்குதல் ஆகும். குழுத் திட்டங்கள், மாணவர் கூட்டுத் திரட்டு மற்றும் வகுப்புப் பங்கேற்பு உள்ளிட்ட முறையான மற்றும் முறைசாரா மதிப்பீடுகளின் மூலம் மாணவர் கற்றல் அளவிடப்படுகிறது. கற்பித்தலும் மதிப்பீடும் ஒண்றினைக்கப்பட்டுள்ளது; ஆசிரியர் அறிவுறுத்தலின் போது மாணவர் கற்றல் தொடர்ந்து அளவிடப்படுகிறது.

சான்றுகள்
---------

1. ↑  Westwood, P. (2008). What teachers need to know about Teaching methods. Camberwell, Vic, ACER Press
2. 1 2  "Teaching Methods". *Teach.com*. 1 December 2017 அன்று பார்க்கப்பட்டது.
3. ↑  "How teachers respond to school bullying: An examination of self-reported intervention strategy use, moderator effects, and concurrent use of multiple strategies". *Teaching and Teacher Education* **51**: 191–202. 2015. doi:10.1016/j.tate.2015.07.004. பன்னாட்டுத் தர தொடர் எண்:0742-051X. .
**அணுமை, சீரொருமை, தனிமை, நிலைப்பு** என்பது தரவுத்தள பரிவர்த்தனைகள் சரியான முறையில் நிறைவேற்றுவதை உறுதி செய்யும் பண்புகள் ஆகும். பரிவர்த்தனை என்பது தரவின் மீதான ஓர் ஏரண செயற்பாடு. ஒரு வைப்பக கணக்கில் இருந்து பணத்தை மாற்றுவது ஒரு பரிவர்த்தனை. இந்த பரிவர்த்தனை பல தனிப்பட்ட பணிகளைக் கொண்டிருந்தாலும், ஏரண நோக்கில் இது ஒரு பரிவர்த்தனை மட்டுமே.

அணுமை
-----

அணுமை என்பது ஒரு பரிவர்த்தனையில் உள்ள எல்லா பணிகளும் முழுமையாக நடைபெறும், அல்லது ஏதும் நடைபெறாது என்பதை உறுதி செய்யும் ஏற்பாடு ஆகும். அதாவது ஒரு பரிவர்த்தனை முழுமை பெறவில்லையெனில் அது தனது பழைய நிலைக்கு சென்று விட வேண்டும். பரிவர்த்தனை முடிவடையும்போது மட்டுமே மாற்றம் நிகழ வேண்டும்.

சீரொருமை
--------

ஒரு பரிவர்த்தனை ஒரு தரவுத்தளத்திலிருந்து மற்றொரு தரவுத்தளத்தில் இருந்து தரவுத்தள வரையறையை மட்டுமே கொண்டு வர முடியும் என்பதை உறுதிப்படுத்துகிறது: தரவுத்தளத்தில் எழுதப்பட்ட எந்தத் தரவும் வரையறுக்கப்பட்ட விதிகளின்படி, வரம்புகள், அடுக்குகள், தூண்டுதல்கள் மற்றும் அதன் கலவையின்கீழ் உள்ளிட்ட அனைத்து விதிகளின்படி செல்லத்தக்கதாக இருக்க வேண்டும். இது ஒரு சட்டவிரோத பரிவர்த்தனை மூலம் தரவுத்தள ஊழலைத் தடுக்கிறது, ஆனால் ஒரு பரிவர்த்தனை சரியானது என்று உத்தரவாதம் இல்லை

தனிமை
-----

பரிவர்த்தனைகள் அடிக்கடி ஒரே நேரத்தில் செயல்படுத்தப்படுகின்றன (எ.கா. ஒரே நேரத்தில் பல அட்டவணைகள் படித்து எழுதுதல்). பரிவர்த்தனைகளின் தொடர்ச்சியான செயல்படுத்தல் தரவுத்தளமானது தரவுத்தளத்தை அதே மாநிலத்தில் விட்டுச்செல்கிறது, அது 
பரிமாற்றங்கள் தொடர்ச்சியாக செயல்படுத்தப்பட்டால் பெறப்பட்டிருக்கும் என்று உறுதிப்படுத்துகிறது. ஒத்திசைவு கட்டுப்பாட்டு முக்கிய இலக்காகும் தனிமை. பயன்படுத்தப்பட்ட முறையைப் பொறுத்து, ஒரு முழுமையான பரிவர்த்தனை விளைவு மற்ற பரிவர்த்தனைகளுக்கு 
கூட தெரியாது.

மேற்கோள்கள்
-----------

1. ↑  Lang, Niklas (2022-07-05). "Database Basics: ACID Transactions". *Medium* (ஆங்கிலம்). 2022-08-06 அன்று பார்க்கப்பட்டது.
2. ↑  Haerder, T.; Reuter, A. (1983). "Principles of transaction-oriented database recovery". *ACM Computing Surveys* **15** (4): 287. doi:10.1145/289.291. .
3. ↑  Gray, Jim(September 1981). "The Transaction Concept: Virtues and Limitations". *{{{booktitle}}}*, 144–154, Cupertino, CA:Tandem Computers.

நிலைப்பு
--------

ஒரு பரிவர்த்தனை நிறைவேற்றப்பட்டால், அது ஒரு முறை தோல்வி ஏற்பட்டால் கூட அது உறுதியுடன் நிலைத்திருக்கும் 
(எ.கா. மின்வழங்கல் அல்லது செயலிழப்பு). இது வழக்கமாக முழுமையான பரிவர்த்தனைகள் (அல்லது அவற்றின் விளைவுகள்) 
அல்லாத மாறாத நினைவகத்தில் பதிவு செய்யப்படுகின்றன.
விசுவகர்மன்
**விசுவகர்மன்** என்பவர் தேவலோகத்தின் சிற்பி ஆவார். இவர் தேவதச்சன், தேவசிற்பி என்றும் அறியப்படுகிறார்.

உருவாக்கிய ஆயுதங்கள்
--------------------

* கதாயுதம் - கதன் எனும் அசுரனை திருமால் கொன்றார். அவனுடைய எலும்பிலிருந்து கதாயுதம் என்பதை விசுவகர்மா செய்து தந்தார் என அக்கினி புராணம் கூறுகிறது.
* சிவபெருமானுக்காக திரிசூலம், திருமாலுக்காக சக்ராயுதம், முருகனுக்காக வேல்ல், குபேரனுக்காக சிவிகை ஆகிய ஆயுதங்களை விசுவகர்மா உருவாக்கி தந்தாக மார்க்கண்டேய புராணம் கூறுகிறது.

உருவாக்கிய இடங்கள்
------------------

* பிருந்தாவனத்தில் வீடுகளையும், இந்திரனுக்காக அமராவதி நகரை புதுப்பித்ததாகவும் பிரம்ம புராணம் கூறுகிறது.

இல்லறம்
-------

இவருக்கு சமுக்யா தேவி என்றொரு புதல்வி உண்டு. அவளை சூரிய தேவனுக்கு மணம் செய்வித்தார் விசுவகர்மா. ஆனால் சூரியனின் வெப்பத்தினை தாங்க இயலாமல் சாயா தேவி என்றொரு பெண்ணை தன்னுடைய நிழலிருந்து உருவாக்கி சூரியனுடன் இருக்குமாறு கூறி விசுவகர்மாவிடம் வந்துவிட்டாள். அவளுக்கு விசுவகர்மா கணவனுடன் இணைந்து வாழ அறிவுரை கூறினார். அதனால் சூரிய தேவனை அடைய மாந்துறை ஆம்ரவனேஸ்வரர் கோயிலில் உள்ள சிவபெருமானை வழிபட்டாள். தன்னுடன் இருப்பது சமுக்யா இல்லை என்பதை உணர்ந்த சூரிய தேவன் விசுவகர்மாவிடம் கேட்டு மாந்துறை வந்தடைந்தார். தம்பதிகள் மீண்டும் இணைந்தனர்.

இவர் சிவபெருமானுக்கு பிங்களம் எனும் வில்லினையும், திருமாலுக்கு சாரங்கம் எனும் வில்லையும், இந்திரனுக்கு ததிசி முனிவரின் முதுகெழும்பிலிருந்து வஜ்ராயுதத்தினையும் செய்துதந்தார். பிரம்மாவின் படைப்பு தொழிலுக்கு உதவியாக பதினான்கு உலகங்களையும் (லோகங்களையும்) வடிவமைத்தவர்.

சிவன் பார்வதி திருமணத்திற்காக இலங்கையை கடலுக்கு நடுவே அமைத்தார் என்றும், திருமாலின் கிருஷ்ண அவதாரத்தின் பொழுது துவாரகை மற்றும் எமபுரத்தினை அமைத்து தந்தார் எனவும் இந்து நூல்கள் குறிப்படுகின்றன. அத்துடன் சேது பாலத்தினை அமைக்க இராமருக்கு துணையாக நளன் என்ற வானரத்தினை இவர் படைத்தாகவும் கூறப்படுகிறது.

இவற்றையும் காண்க
----------------

* விஸ்வப்பிரம்மம்
* விஸ்வகர்மா (சாதி)
*

ஆதாரங்கள், மேற்கோள்கள்
----------------------

1. ↑
2. ↑
3. ↑
4. ↑   அருள்மிகு ஆம்ரவனேஸ்வரர் திருக்கோயில்